2022 2 11
LT
Europos Sąjungos oficialusis leidinys
C 70/21
3.6.
Specialios produkto registruotu pavadinimu ženklinimo taisyklės Ant pakuotės turi būti užrašas „Arroz del Delta del Ebro“/„Arròs del Delta de l’Ebre“, taip pat SKVN ir ES logotipai bei visa taikomuose teisės aktuose reikalaujama bendra informacija.
Spalvotas SKVN logotipas yra toks:
4.
Glaustas geografinės vietovės apibūdinimas Vietovė, kurioje SKVN „Arroz del Delta del Ebro“ auginami ir apdorojami, yra Ebro delta, esanti Taragonos provincijos Žemutinio Ebro ir Monsijos komarkose.
Gamybos vietovė apima visą Deltebrės ir Sant Chaume d’Envecha savivaldybių teritoriją bei L’Aldėjos, Ampostos, L’Ampoljos, Kamarleso ir Sant Karles de la Rapitos savivaldybių dalis, kurios patenka į Ebro deltos regioną.
Vietovė, kurioje ryžiai yra perdirbami ir poliruojami apima tas pačias savivaldybes kaip ir gamybos vietovė.
5.
Ryšys su geografine vietove
5.1.
Geografinės vietovės ypatumai Istoriniai veiksniai Ebro deltos regione tradiciškai auginami ryžiai, šis procesas glaudžiai susijęs su deltos susidarymu ir jos fizine bei geologine raida.
Esama daug rašytinių šaltinių, patvirtinančių tradicinio ryžių auginimo ir Ebro deltos teritorijos ryšius.
Minėtinas Lluís Solé y Sabaris veikalas „Katalonijos geografija“ (1958 m.), kuriame rašoma, kad „jau iš XV a. mus pasiekia žinios apie pirmuosius mėginimus auginti ryžius Ebro deltoje, tačiau ryžių auginimas kaip veikla iš tikrųjų išsivystė XIX amžiuje“.
Tame pačiame veikale jis taip pat teigia, kad „deltoje, kurioje buvo ganomi sezoniškai pervaromi gyvuliai, Canal de la Derecha [dešinysis kanalas], pastatytas Čertoje XIX a. antroje pusėje, sudarė sąlygas užlieti žemę gėlu vandeniu ir auginti ryžių pasėlius.
Nuo to laiko ryžių auginimas nuolat plėtėsi, dirvožemis buvo gėlinamas ir tuo pačiu metu gaunama gera produkcija“.
Ši veikla nenutrūkstamai tęsiama iki šiol, ir šiuo metu ryžiai yra pagrindinė šioje vietovėje auginama kultūra.
Gamtiniai veiksniai Ryžiai Ebro deltoje buvo auginami tiek dėl vietos dirvožemio ir klimato, tiek dėl žemės druskingumo ir gruntinio vandens paviršinio lygio.
Daug dumblo turintis Ebro deltos dirvožemis yra labai derlingas ir puikiai tinka ryžiams auginti.
Dirvožemio sandarai didelę įtaką turi drėkinimas ir praktika, vadinama colmateo arba „dumblėjimu“ (vandens ir dirvožemio pasiskirstymas, siekiant užtikrinti gerą dirvos būklę prieš sėją).
Šių pasėlių derlius yra vienas didžiausių pasaulyje dėl vietovės padėties 40-oje šiaurės lygiagretėje ir 19 °C izotermėje.